મારા સહિત તમામ પરિવારો દિકરા કરતા દીકરીની વધારે સંભાળ જ લેતા હોય છે, તે સારી બાબત છે, પણ સંભાળ લેવાનો અર્થ આપણે જુદી રીતે લઈએ છે. કેટલીક સુક્ષ્મ બાબતો અજાણતા પણ આપણી ધ્યાન બહાર નીકળી જતી હોય છે. મારા એક મિત્રને પત્ની થોડા વર્ષો પહેલા સગર્ભા હતી, ત્યારે તે ખુબ ચિંતામાં હતો. મેં તેની ચિંતાનું કારણ પુછ્યું ત્યારે તેણે મને કહ્યું સમય કેટલો ખરાબ ચાલે છે, સ્ત્રીઓની કોઈ જ સલામતી નથી. ભગવાનને પ્રાર્થના કે મારા ઘરે દીકરી અવતરે નહીં, કારણ હું તેની સંભાળ કેવી રીતે રાખીશ તેનો મને ડર લાગે છે. જો કે તેના ઘરે દીકરી જ જન્મી, દીકરી સુંદર અને તોફાની છે. હવે મારા મિત્રના મનમાંથી ડર પણ જતો રહ્યો છે.